ମାଲକାନଗିରିଃ ଉତ୍କଳମଣି ପଣ୍ଡିତ ଗୋପବନ୍ଧୁ ଦାସଙ୍କ ସେବା ଓ ଆଦର୍ଶରେ ଅନୁପ୍ରାଣିତ ଲୋକସେବକ ମଣ୍ଡଳ ପକ୍ଷରୁ ଅନେକ ସେବା କାର୍ଯ୍ୟକ୍ରମ କରାଯାଇଥାଏ। ବେଳେ ଦୁସ୍ଥ ଲୋକଙ୍କୁ ସହାୟତା, ଗରୀବ ରୋଗୀଙ୍କ ଚିକିତ୍ସା, ଶିକ୍ଷା, ମେଧାବୀ ଶିକ୍ଷା ବୃତି, କରୋନା ସମୟରେ ଗରୀବ ଏବଂ ଅସହାୟ ଲୋକଙ୍କୁ ଖାଦ୍ୟ ସାମଗ୍ରୀ ବଣ୍ଟନ ଏଭଳି ବହୁ ଜନହିତକର କାର୍ଯ୍ୟ କରାଯାଉଛି। ଆଜି ମାଲକାନଗିରି ଜିଲ୍ଲାର ଉପାନ୍ତ ତଥା ଦୁର୍ଗମ ଅଂଚଳର ଲୋକେ ଗୋପବନ୍ଧୁଙ୍କ ସେବା ମନୋଭାବକୁ ମନେ ପକାଇଛନ୍ତିା ଚିତ୍ରକୋଣ୍ଡା ବ୍ଲକର ଆନ୍ଧ୍ର ଓଡିଶା ସୀମାନ୍ତବର୍ତୀ ଅତ୍ୟନ୍ତ ଦୁର୍ଗମ, ମାଓପ୍ରବଣ ତଥା ସମ୍ପୂର୍ଣ୍ଣ ପଛୁଆ ଅଂଚଳ ଭାବେ ପରିଚିତ ପପୁଲୁରଠାରେ ଲୋକ ସେବକ ମଣ୍ଡଳର ଆଜୀବନ କର୍ମୀ ରାଜେନ୍ଦ୍ର ଜେନାଙ୍କ ଦ୍ୱାରା ଶହ ଶହ ଗରୀବଙ୍କୁ କମ୍ବଳ ବଣ୍ଟନ କରାଯାଇଥିଲ।।
